Prača

Prača (, ) – upė Bosnijos ir Hercegovinos rytuose; Drinos kairysis intakas. Prasideda Jahorinos kalnuose, Pračos šaltinyje, 1540 m aukštyje virš jūros lygio. Teka į rytus tarpukalnių slėniu. Įteka į Driną ties Ustiprača.

Didžiausias intakas – Rakitnica (kairysis). Prača ties Mesičiais patvenkta hidroelektrinės užtvanka. Jos ilgis 36 m, aukštis 12,8 m. Veikia du 3,1 MW galios agregatai. Susidaręs 0,05 km² tvenkinys. Prie upės įsikūrusios gyvenvietės: Podgrabas, Prača, Renovica, Mesičiai, Ustiprača.

Kategorija:Bosnijos ir Hercegovinos upės